Glæsilegt afrek kjarnakonu

Það á ekki af þeim vinunum, Berlúskóna og Benedikt páfa, að ganga þessa dagana: Fyrir nokkrum dögum rotaði illmenni Berlúskóna með dómkirkju og nú veður blóðgrimmur kvenvargur að Benedikt og slær hann niður fyrir altarinu í Péturskirkjunni. Og ekki nóg með það: heldur vék kvenvargurinn sér að níræðum kardínála og fótbraut hann af skefjalausu offorsi.

Þegar ég frétti af hinni djöfulóðu konu, sem misþyrmdi páfa og kardínála í gær, varð mér fyrst fyrir að halda, að þarna hefði frú Ingveldur á ferðinni, en mundi svo, að á þeirri stundu, sem atvikið átti sér stað í Péturskirkjunni, dvaldi frú Ingveldur í fangaklefa á Lögreglustöðinni við Hverfisgötu eftir að hafa verið handtekin fyrir ölvun og óspektir og að særa blygðunarkennd fólks á almannafæri.

En mikið óskaplega væri intresant, að fá flagðið, sem veitti Benedikt XVI og níræða kardínálanum ráðninguna, hingað til lands til að lúberja hina svæsnu útrásarhunda okkar, peninglæpalýð og sjálfstæðismenn.

Fyrri ummæli:
Svo er alltaf talað um geðveilu hjá þessu fólk,

það er ekki geðveila að langa til að berja glæpamenn það er eðlilegt,

Ummæli:
þetta er að verða sport að lúskra á æðri?? mönnum.

Verkefni: Óuppbyggilegir eiginleikar
Merking: Eru kaldhæðin;Eru ögrandi